sagorsarker/bangla-wikipedia huggingface dataset:
সভাপর্ব

সভাপর্ব মহাভারতের ১৮টি পর্বের মধ্যে ২য় পর্ব । সর্গটি শুরু হয়েছে ময়দানবের ইন্দ্রপ্রস্থে সভাগৃহ নির্মাণের মাধ্যমে । এর পঞ্চম অধ্যায়ে রাজ্য ও প্রজাদের উন্নতি, বিজয় ও সুখের জন্য প্রয়োজনীয় শাসননীতির কথা আলোচিত হয়েছে । মধ্যের অধ্যায় গুলি রাজা যুধিষ্ঠিরের কার্যকাল ও তার ভাইদের দ্বারা রাজসূয় যজ্ঞকালে তার সাম্রাজ্য বিস্তারের কথা বর্ণনা করে । শেষ অধ্যায় দুটিতে রাজা যুধিষ্ঠিরের দ্যূতাসক্তির কথা আলোচিত হয়েছে এবং বাজিতে সব কিছু হারানোর কথা আছে। এই সর্গে অন্যায় ও অবিচারের বিরুদ্ধে মানবতার নীতিও আলোচিত হয়েছে ।
এই সর্গে ১০টি উপপর্ব ও ৮১টি অধ্যায় আছে । উপপর্বসমূহ ও তার অন্তর্গত ঘটনাবলী :
নিউ ইয়র্ক ফিল্ম ক্রিটিক্স সার্কেল

নিউ ইয়র্ক ফিল্ম ক্রিটিক্স সার্কেল () দ্য বুল মোস মুভিং পিকচার সোসাইটি অব দ্য ১৯৩৪ ওয়ার্ল্ডস ফেয়ার নামে পরিচত, ১৯৩৫ সালে প্রতিষ্ঠিত, এবং নিউ ইয়র্ক সিটির দৈনিক সংবাদপত্র, সাপ্তাহিক সংবাদপত্র, এবং পত্রিকা থেকে এর সদস্যপদ চলচ্চিত্র সমালোচক অন্তর্ভুক্ত করা হয়েছে। প্রতি বছর ডিসেম্বর মাসে, এই প্রতিষ্ঠান পূর্ববর্তী পঞ্জিকা বছরে মুক্তিপ্রাপ্ত চলচ্চিত্রের জন্যে "নিউ ইয়র্ক ফিল্ম ক্রিটিক্স সার্কেল পুরস্কার" প্রদানের উদ্দেশ্যে ভোট গ্রহণ করে থাকে, যা নিউ ইয়র্ক সিটি-ভিত্তিক প্রকাশনা থেকে চলচ্চিত্র সমালোচকের একটি প্রতিষ্ঠান কর্তৃক প্রতিবছর বিশ্বব্যাপী শ্রেষ্ঠ চলচ্চিত্রের সম্মান স্বরুপ বার্ষিক প্রদান করা হয়। একে একাডেমি পুরস্কারের সবচেয়ে গুরুত্বপূর্ণ পূর্বসুরী হিসেবে বিবেচনা করা হয়, যদিও ১৯২৯ সাল থেকে অস্কার প্রদান করা হয়ে আসছে।
টীকা: Dates listed are those of when the awards were actually given. Announcement dates are earlier.
ড্রুক ৎসেন্ধেন

ড্রুক ৎসেন্ধেন (; উচ্চরণঃ Druk Tsendhen; অর্থঃ বজ্র ড্রাগনের রাজ্য) ভুটানের জাতীয় সঙ্গীত। এই গানের কথা দিয়েছেন "দাশো গ্যালদুন থিনলেয়" এবং সুর দিয়েছেন "আকু তোংমি"। সঙ্গীতটিসঙ্গীত রচয়িতা আকু তোংমি ভারতে শিক্ষালাভ করেন এবং সাম্প্রতিক সামরিক ব্রাস ব্যান্ড নেতায় নিযুক্ত হন। সেই সময় ভারতের প্রধানমন্ত্রী জওহরলাল নেহ্‌রুর ভুটান পরিদর্শনের সময় অনুষ্ঠানের জন্য একটি সঙ্গীত প্রয়োজন হলে ভুটানের রাজার অনুরোধে, তিনি এটি সুর করণ করে। এই অঞ্চলের সঙ্গীতকে স্থানীয় শৈলী স্মরণ করিয়ে দেয়। প্রকৃত সুরটি লোক গান "থ্রি ন্যাম্পা মেদ পা পেমাই থ্রি" ("অপরিবর্তনীয় পদ্ম সিংহাসন") উপর ভিত্তি করে করা হয়েছে। প্রকৃত সঙ্গীতটি ১২ লাইনের ছিল, কিন্তু রাজার একজন সেক্রেটারি ১৯৬৪ সালে একে বর্তমান ছয় লাইন সংস্করণে সংক্ষিপ্ত করা হয়।
আর্জুমন্দ আলী

আর্জুমন্দ আলী (১৮৭০–১৯১৪) ব্রিটিশ ভারতের একজন সাহিত্যিক ছিলেন। তাঁর রচিত "প্রেমদর্পণ" হলো কোনো মুসলিম কর্তৃক বাংলা ভাষায় রচিত প্রথম সামাজিক উপন্যাস। তিনি বহু কবিতা ও গান রচনা করেছিলেন। "হৃদয়-সঙ্গীত" তার কাব্যগ্রন্থ।
আর্জুমন্দ আলী ১৮৭০ সালে ব্রিটিশ ভারতের সিলেট জেলার গোলাপগঞ্জ উপজেলার ভাদেশ্বর পূর্বভাগ গ্রামের এক সম্ভ্রান্ত মুসলিম পরিবারে জন্মগ্রহণ করেন। তিনি ছিলেন বিখ্যাত ফতেহ খানের বংশধর। তার পিতার নাম ছিল বন্দে আলী। তিনি ১৮৯০ সালে প্রবেশিকা পাশ করে শিক্ষাজীবনের ইতি টানেন। প্রবেশিকা পাশ করেই স্কুল ইন্সপেক্টরের চাকরি গ্রহণ করেন। বাল্যকাল থেকেই তিনি ছিলেন ভাবুক এবং সঙ্গীতপ্রিয়। তিনি ৩০ বছর বয়সে অন্ধ হয়ে যান, কিন্তু বাংলা সাহিত্যাঙ্গণে ঔপন্যাসিক হিসাবে যে সকল ঔপন্যাসিক তাদের কর্মের দ্বারা অবিস্মরণীয় হয়ে আছেন আর্জুমন্দ আলী তাদের মধ্যে একজন। ১৮৯১ সালে ‘প্রেম দর্পণ’ উপন্যাস রচনা করেন, যা মুসলমান রচিত প্রথম সামাজিক উপন্যাস হিসেবে স্বীকৃত। তা’ছাড়া তিনি বহু কবিতা ও গান রচনা করেন। তাঁর একটি কাব্যগ্রন্থ ‘হৃদয় সঙ্গীত’। এটি প্রকাশিত হয় ১৯০৫ সালে। সেই সময়ে হাটে মাঠে তার সঙ্গীত গাওয়া হত। ব্যক্তিগত জীবনে তিনি ছিলেন অমায়িক এবং নিঃসন্তান। বাংলা সাহিত্যের এই কৃতিসন্তান ১৯১৪ সালে মৃত্যুবরণ করেন।
এটি কবির সমাধি যা চাঁদপুর জেলার ফরিদগঞ্জ উপজেলার রূপসা গ্রামে অবস্থিত। তিনি রূপসা জমিদার পরিবারের সাথে শায়িত আছেন। কারণ তিনি বিয়ে করেছিলেন সম্ভ্রান্ত জমিদার উমেদ রেজা চৌধুরী ও সৈয়দা আফতাবেন্নেছা চৌধুরানীর কন্যা আমিনা খাতুন চৌধুরানীকে। স্বনামধন্য খান বাহাদুর আবিদুর রেজা চৌধুরী ছিলেন আমিনা খাতুনের ভাই।
নওয়াজুদ্দীন সিদ্দিকী

নওয়াজুদ্দীন সিদ্দিকী (; জন্ম ১৯ মে ১৯৭৪) হলেন একজন ভারতীয় চলচ্চিত্র অভিনেতা। সিদ্দিকী ভারতীয় কিছু জনপ্রিয় চলচ্চিত্রে অসাধারণ অভিনয়ের মাধ্যমে নিজেকে প্রতিষ্ঠিত করেছেন। তার উল্লেখযোগ্য চলচ্চিত্রসমূহের মধ্যে রয়েছে; "ব্ল্যাক ফ্রাইডে" (২০০৪), "নিউ ইয়র্ক" (২০০৯), "পিপলি লাইভ" (২০১০), "কাহানি" (২০১২), "গ্যাংস অব ওয়াসিপুর" (২০১২), "গ্যাংস অব ওয়াসিপুর - ২য় পর্ব" (২০১২), "মানঝি" (২০১৩), "তালাশ" (২০১২), "বদলাপুর" (২০১৫) এবং "বজরঙ্গি ভাইজান" (২০১৫)। তিনি অসাধারণ অভিনয় শৈলীর সুবাদে তিনবার ফিল্মফেয়ার পুরস্কারের মনোনয়ন লাভ করেন এবং "দ্য লাঞ্চবক্স" চলচ্চিত্রের জন্য একবার শ্রেষ্ঠ পার্শ্ব অভিনেতা বিভাগে এই পুরস্কার অর্জন করেন। এছাড়া তিনি একবার করে শ্রেষ্ঠ পার্শ্ব অভিনেতা বিভাগে স্ক্রিন পুরস্কার ও জি সিনে পুরস্কার লাভ করেন।
চলচ্চিত্রে অভিনয়ের পাশাপাশি তিনি দুটি এমি পুরস্কার মনোনীত ধারাবাহিকে অভিনয় করেন, তন্মধ্যে একটি হল নেটফ্লিক্সের মৌলিক ধারাবাহিক "স্যাক্রেড গেমস" এবং জেমস ওয়াটকিন পরিচালিত "ম্যাকমাফিয়া"।
নওয়াজুদ্দিন সিদ্দিকী উত্তর প্রদেশের ছোট গ্রাম বুধানায় একটি মুসলিম সম্ভ্রান্ত পরিবারে জন্মগ্রহণ করেন। সিদ্দিকী নয় ভাইবোনের মধ্যে থেকে বেড়ে ওঠেন; এদের মধ্যে থেকে সাত ভাই এবং দুই বোন রয়েছে।
নওয়াজুদ্দিন ভারতের মুম্বইয়ের আন্ধেরিতে যারি রোডে তার ছোট ভাই সামাশ নবাব সিদ্দীকির সাথে বসবাস করেন। সামাস বর্তমানে পরিচালক হিসেবে কাজ করছেন। নওয়াজুদ্দিন সিদ্দিকীর স্ত্রী অঞ্জনা কিশোর পাণ্ডে, তাঁদের ঘরে আছে এক মেয়ে শোরা সিদ্দিকী ও এক ছেলে ইয়ানি সিদ্দিকী।
তারিখুত তাবারি

তারিখুত তাবারি (বা আসল নাম: তারিখুল রসুল ওয়াল মুলুক Arabic: تاريخ الرسل والملوك "Tarikh al-Rusul wa al-Muluk", popularly known "Tarikh al-Tabari", Persian: تاریخ طبری) হল আরবি ভাষায় লিখিত ইতিহাসগ্রন্থ। ইংরেজী ভাষায় এটি 'হিস্ট্রি অব দ্যা প্রোফেটস অ্যান্ড কিংস' নামে পরিচিত। পারস্যর লেখক ও ঐতিহাসিক মুহাম্মদ ইবনে জারির আল তাবারি এটি রচনা করেন। এতে সৃষ্টির শুরু থেকে ৯১৫ সাল পর্যন্ত সময়ের মুসলিম ও মধ্যপ্রাচ্য সংক্রান্ত ঘটনা লিপিবদ্ধ আছে। তাবারির তুর্কি ছাত্র আবু আবদুল্লাহ বিন আহমদ বিন জাফর আল ফারগানি এতে পরিশিষ্ট যোগ করেন।
সুজি নাকামুরা

সুজি নাকামুরা ১৯৭৭ সালে টোকুশিমা বিশ্ববিদ্যালয় থেকে স্নাতক, তড়িৎ প্রকৌশলে ব্যাচেলর অব ইঞ্জিনিয়ারিং ডিগ্রী এবং দুই বছর পর একই বিষয়ে মাস্টার অব ইঞ্জিনিয়ারিং অর্জন করে টোকুশিমার নিচিয়া কর্পোরেশনে কাজে যোগ দেন। এখানে কাজ করার সময় তিনি অতি উজ্জ্বল গ্যালিয়াম নাইট্রাইড(GaN) এলইডি আবিষ্কার করেন, যার অতি উজ্জ্বল নীল আলোকে ফসফর কোটিং করে আংশিক হলুদ করা যায়, যা সাদা এলইডি উৎপাদনের মূলনীতি এবং ১৯৯৩ সালে উৎপাদনে যায়। 
পূর্বে আরসিএ-এর J. I. Pankove ও তার সহযোগীরা আপ্রাণ চেষ্টা করলেও ১৯৬০ এর মধ্যে বাজারজাতকরণের উপযোগী GaN এলইডি তৈরি করতে পারেননি। মূল সমস্যা ছিল শক্তিশালী পি-টাইপ GaN তৈরি। নাকামুরা ইসামু আকাসাকির নেতৃত্বে পরিচালিত একটি গবেষণায় অংশ নেন, যারা ম্যাগনেসিয়াম-ডোপড GaN কে ইলেকট্রন বীমের সাহায্যে ইররেডিয়েশন করে শক্তিশালী পি-টাইপ GaN তৈরির একটি পদ্ধতি প্রকাশ করেন। তবে এই পদ্ধতি জনসাধারণের জন্য উৎপাদনের উপযোগী ছিল না এবং এর পদার্থবিজ্ঞানগত বিষয়াদি ভালোভাবে বোঝা যাচ্ছিল না। নাকামুরা একটি থার্মাল অ্যানিলিং(তাপের সাহায্যে কোনকিছুকে শক্ত করা) পদ্ধতির উন্নয়ন করেন যা জনসাধারণের উৎপাদনের জন্য অধিক উপযোগী ছিল। এছাড়া তিনি এবং তার সহকর্মীরা পদার্থবিজ্ঞানগত বিষয়গুলো পর্যবেক্ষণ করেন এবং আবিষ্কার করেন যে হাইড্রোজেনের কারণে GaN-এর সংগ্রাহক গুলো নিষ্ক্রিয় হয়ে যাচ্ছিল। 
সেই সময়ে অনেকেই মনে করেছিলেন যে GaN এলইডি তৈরি করা অনেক কঠিন। কিন্তু নাকামুরা সৌভাগ্যবান ছিলেন এই কারণে যে, নিচিয়া কর্পোরেশনের মালিক Nobuo Ogawa (১৯১২-২০০২) এই গবেষণা প্রকল্প চালিয়ে যেতে প্রথম দিকে আগ্রহ প্রকাশ করেন। তবে ঘটনাক্রমে প্রতিষ্ঠানটি তাকে এই প্রকল্পের কাজ বন্ধ করেতে বলে কারণ তাদের মতে এটি অনেক সময় এবং অর্থ নিচ্ছিল। এরপর নাকামুরা নিজের থেকে নীল এলইডি তৈরির প্রচেষ্টা করতে থাকেন এবং ১৯৯৩-এ সফল হন।
১৯৯৪ সালে তিনি ইউনিভার্সিটি অব টোকুশিমা থেকে ডক্টর অফ ইঞ্জিনিয়ারিং ডিগ্রী লাভ করেন। ১৯৯৯ সালে তিনি নিচিয়া কর্পোরেশনের চাকরি ছেড়ে ইউনিভার্সিটি অব ক্যালিফোর্নিয়া, সান্তা বারবারা-তে প্রকৌশলের অধ্যাপক হিসেবে যোগ দেন। 
নাকামুরা সবুজ এলইডির উপর ও কাজ করেছেন এবং সাদা এলইডি তৈরিতেও তার অবদান আছে। Blu-ray Disc এবং HD DVD তৈরিতে ব্যবহার হয় এমন নীল লেজার ডায়োড তৈরিতে তার অবদান আছে।
নাকামুরা ১০০ এর অধিক পেটেন্টের অধিকারী। ২০০৮ সালে নাকামুরা এবং তার সহযোগী UCSB অধ্যাপক Dr. Steven DenBaars এবং Dr. James Speck, Soraa নামে একটি প্রতিষ্ঠান গড়ে তোলেন যা বিশুদ্ধ গ্যালিয়াম নাইট্রাইডের উপর সলিড-স্টেট লাইটনিং টেকনোলজির উন্নয়নে নিয়োজিত।
অল হ্যালোজ' ইভ (দ্ব্যর্থতা নিরসন)

অল হ্যালোজ' ইভ, অন্যথায় হ্যালোইন হিসাবে পরিচিত, অক্টোবর ৩১ তারিখে পালিত বার্ষিক ছুটির দিন।
"অল হ্যালোজ' ইভ" আরো উল্লেখ করতে পারে:
মিনার রহমান

মিনার রহমান (জন্ম: ২৬ ডিসেম্বর, ১৯৯২) যিনি মিনার নামেই অধিক পরিচিত, একজন বাংলাদেশি সঙ্গীতশিল্পী, গীতিকার, সুরকার ও কার্টুনিস্ট। তবে অন্য যে কোনো পরিচয়ের চেয়ে সংগীতশিল্পী হিসেবেই তার পরিচিতি ও জনপ্রিয়তা সবচেয়ে বেশি। বাংলাদেশে যে কজন তরুণ সঙ্গীতশিল্পী সঙ্গীতে নিজস্ব ধারা তৈরি করেছেন, মিনার রহমান তাদের অন্যতম।
মিনার ঢাকার বাসাবোতে জন্মগ্রহণ করেন। তার পৈতৃক নিবাস চট্টগ্রামে। তার পিতা মোহাম্মদ আজহারুল ইসলাম এবং মা নীলুফা ইয়াসমিন। ছয় ভাই বোনের মধ্যে তিনি একমাত্র ভাই ও সবার ছোট।
মিনার তার বাবাকে দেখে প্রথম গানের প্রতি উদ্ধুদ্ধ হয়েছিলেন। তার বাবা হেমন্ত মুখোপাধ্যায় এর গান গাইতেন। ছোটবেলাতে মিনার ছবি আঁকতেন। ছবির বিষয়বস্তুকে ঘিরে ক্লাস ফোরে পড়ার সময় প্রথম গানের লিরিক লেখেন। অষ্টম শ্রেনী থেকে কীবোর্ড বাজাতে পারতেন। ক্লাস টেনে পড়ার সময় গানের সুর দেয়া শুরু করেন। মেজ বোনের কাছ থেকে কীবোর্ড উপহার পেয়ে সঙ্গীতের প্রতি আগ্রহ আরও বেড়ে যায়। চারপাশের পরিবেশ থেকে অনুপ্রেরণা নিয়ে গান লিখতেন ও তাতে সুর দিতেন। এভাবে ২০টি গান করে ফেলেন, তা থেকে ১৩ টি গান বাছাই করে যোগাযোগ করেন রেকর্ড লেবেল প্রতিষ্ঠান জি-সিরিজ এর সাথে। সেখানে সঙ্গীতশিল্পী তাহসান এর সাথে মিনারের প্রথম দেখা হয়। তারই সঙ্গীতায়োজনে অগ্নিবীণার ব্যানারে ২০০৮ সালের আগস্টে মিনারের প্রথম একক অ্যালবাম "ডানপিটে" প্রকাশিত হয়। এ অ্যালবামের অ্যালবামের ‘সাদা’, ‘বন্ধু’, ‘জানি’ গান তিনটি বেশ জনপ্রিয়তা পায়।
মিনার তার গান সম্পর্কে দৈনিক প্রথম আলো কে এক সাক্ষাতকারে বলেন,
২০০৯ সালে জি-সিরিজের ব্যানারে মিশ্র অ্যালবাম "দি হিট অ্যালবাম ২" এ মিনারের একটি গান প্রকাশিত হয়। এ অ্যালবামের সঙ্গীত পরিচালনা করেন ফুয়াদ ও তৌসিফ।
২০১১ সালের ২৬ এপ্রিল, তাহসানের সঙ্গীতায়োজনে অগ্নিবীণার ব্যানারে মিনারের দ্বিতীয় একক অ্যালবাম "আড়ি" প্রকাশিত হয়। এ অ্যালবামের গানগুলোর মধ্যে "আড়ি", "আরও একটু দূরে", "নীল" জনপ্রিয় হয়। এ অ্যালবামে তাহসান মিনারের সাথে একটি গানে কণ্ঠ দেন।
২০১৩ সালে মিশ্র অ্যালবাম "দি হিট অ্যালবাম ৪" এ মিনারের একটি গান প্রকাশিত হয়।
অ্যালবাম ছাড়া মিনার বেশ কয়েকটি নাটক ও টেলিফিল্মের জন্য গান গেয়েছেন। এদের মধ্যে রয়েছে রোদোয়ান রনির ধারাবাহিক ‘এফএনএফ’ (২০১০) ও ‘এই সময়ে সেই সব মানুষেরা’ (২০১০), শিহাব শাহীনের টেলিফিল্ম ‘নীল পরী নীলাঞ্জনা’ (২০১৩) ও ‘নীল প্রজাপতি’ (২০১৩) , শাফায়েত মনসুর রানার নাটক ‘ক্লিক ক্লিক’ (২০১০) ও ‘রিভিশন’ (২০১৩) এবং তানিম রহমান অংশুর টেলিফিল্ম ইম্পসিবল ৫ (২০১৩) ও লাইফ অ্যাণ্ড ফিওনা (২০১৪)। এছাড়া মিনারের গানের কথায় তাহসান ‘কতদূর’ নামে একটি গানে কণ্ঠ দেন যা ‘নীল পরী নীলাঞ্জনা’ টেলিফিল্মে ও পরবর্তীকালে তাহসানের যষ্ঠ একক অ্যালবাম ‘উদ্দেশ্য নেই’ এ প্রকাশিত হয়।
দ্বিতীয় একক অ্যালবামের প্রায় ৩ বছর পরে মিনার তৃতীয় একক অ্যালবাম "আহারে" নিয়ে কাজ শুরু করেন অ্যালবামটি ২০১৫ সালের ৬ জুন মুক্তি পায়।
২০০৮ সালে দশম শ্রেণীতে পড়ার সময় বাংলাদেশের একটি জনপ্রিয় রম্য পত্রিকা "উন্মাদ" এ কার্টুনিস্ট হিসেবে কাজ শুরু করেন। তখন থেকেই নিয়মিত কার্টুনিস্ট হিসেবে নিয়োজিত আছেন। এছাড়া, প্রথম আলো র রম্যপত্রিকা রস+আলো তে কার্টুন এঁকেছেন। ২০১৩ সালের বাংলা একাডেমী একুশে বই মেলাতে মিনারের ‘গাবলু’ নামে একটি কমিকসের বই প্রকাশিত হয়।
অনেক গায়ক কিংবা ব্যান্ড মিনারের সঙ্গীত জীবনে পরোক্ষ প্রেরণা যুগিয়েছেন। এদের মধ্যে তাহসান, কোল্ডপ্লে, জেমস ব্লান্ট, অর্ণব, পিঙ্ক ফ্লয়েড, ইউটু ও মহীনের ঘোড়াগুলি উল্লেখযোগ্য।
লীলাবাড়ি বিমানবন্দর

লীলাবাড়ি বিমানবন্দর ভারতের অরুণাচল প্রদেশের নিকটবর্তী অসম রাজ্যের লখিমপুর জেলায় অবস্থিত একটি আন্তর্জাতিক বিমানবন্দর।
এই বিমানবন্দর দ্বারা অসম ও অরুণাচল প্রদেশে বিমানসেবা উপলব্ধ হয়েছে। বিমানবন্দরটি উত্তর লখিমপুর থেকে ৭ কি:মি দূরত্বে অবস্থিত। বর্তমানে অরুণাচল প্রদেশে বিমানবন্দরের ব্যবস্থা নাই তাই বিমানের জন্য অরুণাচল প্রদেশ এই বন্দরের উপর নির্ভরশীল।
লীলাবাড়ি বিমানবন্দরের ভৌগোলিক স্থানাঙ্ক হচ্ছে । অরুণাচল প্রদেশের রাজধানী ইটানগর থেকে বিমানবন্দরটির দূরত্ব ৫৭ কি:মি:।
বিমানবন্দরটির থেকে অসম ও অরুণাচলের বিভিন্ন স্থানের দূরত্ব (৪০ কি:মি:), যোরহাট (৬৩ কি:মি), ডাপোরিজো (৭৯ কি:মি:), ডিগ্রুগড় (৯৪ কি:মি:)।
মহাবিশ্ব (গ্রন্থ)

মহাবিশ্ব বাংলাদেশি লেখক হুমায়ুন আজাদ রচিত একটি মহাকাশ বিজ্ঞান ও জ্যোতির্বিজ্ঞান বিষয়ক প্রবন্ধ সংকলন। ২০০০ খ্রিষ্টাব্দের ফেব্রুয়ারিতে (ফাল্গুন, ১৪০৬ বঙ্গাব্দ) আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই গ্রন্থটি উৎসর্গ করেছেন গ্যালিলিও গ্যালিলি এবং জিয়োরদানো ব্রুনোকে।
আজাদের এই গ্রন্থে মোট ০৯ টি প্রবন্ধ অন্তর্ভুক্ত হয়েছে। প্রবন্ধসমুহ হল :
গোপাল ভাঁড়

গোপাল ভাঁড় ছিলেন মধ্যযুগে নদিয়া অঞ্চলের একজন প্রখ্যাত রম্য গল্পকার, ভাঁড় ও মনোরঞ্জনকারী। তাঁর আসল নাম গোপাল চন্দ্র প্রামাণিক। তিনি অষ্টাদশ শতাব্দীতে নদিয়া জেলার প্রখ্যাত রাজা কৃষ্ণচন্দ্রের রাজসভায় নিযুক্ত ছিলেন। তিনি ছিলেন সৎ ও বুদ্ধিমান। বুদ্ধি ও সৎসাহস থাকার কারণে রাজা কৃষ্ণচন্দ্র তাঁকে তাঁর সভাসদদের মধ্যকার নবরত্নদের একজন হিসাবে অন্তর্ভুক্ত করেছিলেন।
ঊনবিংশ শতাব্দীর গোড়ার দিকে বাংলা সাহিত্যে গোপাল ভাঁড়ের নাম সর্বপ্রথম উচ্চারিত হয়। বলা হয়ে থাকে, গোপাল যখন ছোট ছিলেন তখন তাঁর বাবা মারা যান এবং তাঁর মাও স্বামীর চিতায় সহমরণে আত্মাহুতি দেয়। তার বড় ভাইকে দাসত্বে বাধ্য করা হয় এবং তাকে একটি ডাকাতদল অপহরণ করে। অবশেষে, একজন ভদ্রমহিলা তাকে লালন-পালন করেন এবং যৌবনে গোপাল পশ্চিমবঙ্গের কৃষ্ণনগরের রাজদরবারে ভাঁড় হিসেবে নিযুক্ত হন। গোপাল ভাঁড় ছিলেন হিন্দু ধর্মের অনুসারী। তার অসামান্য অবদানের জন্য রাজা ও রাণী উভয়েই তাকে পছন্দ করতেন। সেই আমলে রাজা কৃষ্ণচন্দ্রের প্রাসাদের সামনে নির্মিত তাঁর একটি ভাস্কর্য এখনো সেখানে অবিকৃত অবস্থায় রয়েছে। পরবর্তীতে কৃষ্ণনগর পৌরসভার সীমানায় ঘূর্ণীতে গোপাল ভাঁড়ের নতুন মূর্তি স্থাপিত হয়েছে। তবে গোপাল ভাঁড়ের নাম ইতিহাসের কোথাও উল্লেখ নেই। তার অস্তিত্ব আদৌ ছিল কিনা এই বিষয়ে কেউ সঠিক তথ্য দিতে পারেনি। কিন্তু, একটি উৎসে পাওয়া গেছে যে নদীয়ার রাজা কৃষ্ণচন্দ্র এবং শহরের সুরক্ষা ইনচার্জ শঙ্কর তরঙ্গের একজন সম্মানিত এবং পুরানো দেহরক্ষী ছিল যাকে তার সাহস এবং জ্ঞানের জন্য রাজা বিশেষ মর্যাদা দিয়েছিলেন এবং সম্ভবত এটিই গোপাল ভাঁড়ের কিংবদন্তির জন্ম দিয়েছিল। গোপাল ভাঁড়ের অস্তিত্ব ছিল কি না, সে সম্পর্কে অনেক পরস্পরবিরোধী মতামত রয়েছে। আচার্য সুকুমার সেন অভিমত দেন যে গোপাল চরিত্রটি সম্পূর্ণ কাল্পনিক। তবে কিছু সূত্র দাবি করেছে যে গোপাল একজন সত্যিকারের চরিত্র ছিল।
প্রায় দুইশত বছরেরও অধিক আবহমানকাল ধরে প্রচলিত তার জীবন-রস সমৃদ্ধ গল্পগুলো পশ্চিমবঙ্গ ও বাংলাদেশের বাংলা ভাষাভাষী মানুষের মাঝে, লোককথায় এখনো স্বমহিমায় টিকে আছে। কতগুলি গল্প প্রায় প্রবাদের ন্যায় ব্যবহৃত হয়। তাকে মোল্লা নাসিরুদ্দিন ও বীরবলের সমতুল্য হিসাবে পরিগণনা করা হয়।
গোপাল ভাঁড় চরিত্রটি ঐতিহাসিক, গবেষক ও ভাষাবিদদের কাছে বিতর্কের বিষয় বহুকাল থেকে। গোপালের গল্পগুলি সমাজে চূড়ান্ত জনপ্রিয় ও বহুল প্রচলিত হলেও গোপাল ভাঁড় বাস্তবে ছিলেন কিনা সে নিয়ে মতভেদ আছে। অনেকেই মনে করেন গোপাল ভাঁড় নামে নির্দিষ্ট কেউ ছিলেন না। তবে কোনো না কোনো বিদূষক রাজার প্রিয়পাত্র হন। সেরকম গোপাল নাম্নী নাপিত বংশীয় কোনো ব্যক্তি ছিলেন। গোপালের জন্ম কত বঙ্গাব্দে তা কোথাও লেখা নেই। তার জন্মস্থানের পক্ষেও কোনো নথি নেই, কৃষ্ণনগরের বাসিন্দা হিসেবে তার সম্পত্তির কিংবা জায়গা-জমির কোনো প্রমাণ পাওয়া যায় না। গোপালের বাবার নাম জানা গেলেও তার মা ও স্ত্রী সম্পর্কে কিছু জানা যায়নি। নগেন্দ্রনাথ দাসের মতে গোপালের পদবী ছিল 'নাই'। মহারাজ তাকে হাস্যার্ণব উপাধী দান করেন। প্রখ্যাত ঐতিহাসিক ও ভাষাবিদ সুকুমার সেন বলেছেন ‘"গোপাল ভাঁড় সম্পর্কে আধুনিক বাঙালির কৌতূহল থাকার ফলে বাস্তব অথবা কল্পিত ব্যক্তিটির সম্পর্কে যে জনশ্রুতি জাতীয় ঐতিহ্য গজিয়ে উঠেছে ও উঠছে তার বীজ হচ্ছে ভাঁড় নামের অংশটি, গোপাল ভাঁড়ের ভাঁড়টুকু সংস্কৃত শব্দ ভাণ্ডারের ‘ভাণ্ড’-জাত মনে করে অনেক গোপালের জাতি নির্ণয় করেছেন"। পক্ষের ও বিপক্ষের যুক্তি যাই হোক, গোপাল ভাঁড় বাঙালি রসিক ও লৌকিক সংস্কৃতিতে অমলিন হয়ে আছেন।
রামেশ্বর নাথ কাও

রামেশ্বর নাথ কাও (; ১০ মে ১৯১৮ – ২০ জানুয়ারি ২০০২) একজন ভারতীয় গোয়েন্দা ছিলেন। তিনি ভারতের বহিঃ-গোয়েন্দা সংস্থার প্রথম প্রধান ছিলেন। তিনি রিসার্চ অ্যান্ড অ্যানালাইসিস উইং (র) সংস্থার প্রতিষ্ঠাকাল থেকেই ১৯৬৯ থেকে ১৯৭৭ সাল পর্যন্ত উক্ত প্রতিষ্ঠানের প্রধান হিসেবে দায়িত্ব পালন করেছিলেন।
চট্টগ্রাম আবাহনী লিমিটেড

চট্টগ্রাম আবাহনী লিমিটেড বাংলাদেশের চট্টগ্রামের একটি ক্রীড়া সংগঠন। যা মূলত আবাহনী লিমিটেডের একটি শাখা হিসেবে বন্দর নগরী চট্টগ্রামে চট্টগ্রাম আবাহনী হিসেবে কার্যক্রম পরিচালনা করছে। ক্রিকেট, ফুটবল ও হকিসহ বিভিন্ন প্রতিযোগিতামুলক আসরে অংশগ্রহণ করে ক্রীড়ানৈপূর্ন প্রদর্শনের মাধ্যমে প্রতিষ্ঠানটি ইতোমধ্যে খ্যাতি অর্জন করেছে। সর্বশেষ ২০১৩ সালে ক্রীড়া সংগঠনটি বাংলাদেশ চ্যাম্পিয়নশিপ লিগের চ্যাম্পিয়ন হবার গৌরব অর্জন করে।
২০২২-২৪ মৌসুমের জন্য চট্টগ্রাম আবাহনী লিমিটেডের স্কোয়াড।
"চট্টগ্রাম আবাহনী" অক্টোবর ২০, ২০১৫ থেকে অক্টোবর ৩০, ২০১৫ পর্যন্ত অনুষ্ঠিত ২০১৫ শেখ কামাল আন্তর্জাতিক ক্লাব কাপ ফুটবলের প্রথম সংস্করণে বাংলাদেশ ফুটবল ফেডারেশনের সহযোগিতায় আয়োজনের পাশাপাশি চ্যাম্পিয়ন হওয়ার গৌরব অর্জন করে।
বাহানা (১৯৬৫-এর চলচ্চিত্র)

বাহানা হলো একটি উর্দু ভাষার চলচ্চিত্র। তৎকালীন পূর্ব পাকিস্তান আমলে জহির রায়হান এর নির্মিত এই চলচ্চিত্রটি ১৯৬৫ সালের ১৬ এপ্রিল মুক্তি পায়। ছবিটিতে অভিনয় করেছিলেন কবরী সারোয়ার, রহমান, গরজ বাবু প্রমুখ। পাকিস্তান তথা বাংলাদেশের চলচ্চিত্রের ইতিহাসে এটি ছিল প্রথম সিনেমাস্কোপ চলচ্চিত্র। ছবিটি উর্দু ভাষায় নির্মাণ করার মধ্য দিয়ে জহির রায়হান পুরো পাকিস্তানে একজন বাঙালি চলচ্চিত্রকার হিসেবে বাঙালির নেতৃত্ব প্রতিষ্ঠা করেছিলেন। একটি স্থানীয় ইন্ডাস্ট্রিকে বাঁচাতে হলে এ ধরনের উদ্যোগ পরস্পর প্রতিযোগিতায় লিপ্ত দুটি ভাষাভিত্তিক জাতিগোষ্ঠীর মধ্যে বাঙালিদের নিঃসন্দেহে এগিয়ে দিয়েছিল।
বাহানা ছবির সংগীত পরিচালনা করেন বাংলাদেশের বিখ্যাত সংগীত পরিচালক ও সংগীত শিল্পী খান আতাউর রহমান। ছবিতে চারটি গান রয়েছে। জহির রায়হান গানগুলো লেখেন ও আইরিন পারভীন , মুনির হোসেন, আহমেদ রুশদি ও মাসুদ রানা গানগুলোতে কণ্ঠ দেন।
! নং !! গান !! কণ্ঠশিল্পী !! সঙ্গীত পরিচালক
ভুসি সিবান্দা

ভুসিমুজি ভুসি সিবান্দা (জন্ম: ১০ অক্টোবর, ১৯৮৩) জিম্বাবুয়ের ক্রিকেটার। জিম্বাবুয়ে ক্রিকেট দলের পক্ষে আন্তর্জাতিক ক্রিকেট খেলছেন। এছাড়াও লোগান কাপে মিডল্যান্ডসের প্রতিনিধিত্ব করছেন।
ডানহাতি উদ্বোধনী ব্যাটসম্যান সিবান্দা কিশোর অবস্থাতেই ক্রিকেট প্রতিভার বিচ্ছুরণ ঘটান। জিম্বাবুয়ে ক্রিকেট একাডেমি থেকে স্নাতক ডিগ্রীধারী সিবান্দা জাতীয় দলে নিজের স্থান করে নেন। ২০০৩ সালে ওয়েস্ট ইন্ডিজের বিপক্ষে একদিনের আন্তর্জাতিকে তার অভিষেক ঘটে। খেলায় তিনি ৫৮ রান করেন। কিন্তু পরবর্তীকালে জাতীয় দলে তার আসা-যাওয়ার পালা শুরু হয়। পরবর্তী অর্ধ-শতকের জন্য তাকে ১৮ ইনিংস অপেক্ষা করতে হয়। তন্মধ্যে তিনি ধারাবাহিকভাবে তিন খেলায় শূন্য রান করেন।
মে, ২০০৫ সালে বিদ্রোহী জিম্বাবুয়ের ক্রিকেটারগণ জাতীয় দলে ফিরে আসলে তার আসন বেশ নড়বড়ে হয়ে যায়। কিন্তু অন্যান্যদের প্রত্যাবর্তন অসফল হলে তিনি পুনরায় শীর্ষ সারির ব্যাটসম্যান হিসেবে নিয়মিত খেলতে থাকেন। ক্যারিবিয় ত্রি-দেশীয় প্রতিযোগিতায় বার্মুদার বিপক্ষে ২০০৬ সালে অভিষেক সেঞ্চুরি করেন।
মাঝে বিরতি দিয়ে তিনি আন্তর্জাতিক ক্রিকেটে ফিরে আসেন। এসময় তিনি অবসর নেয়ার কথা অস্বীকার করেন। ২০০৭ সালে আফ্রো-এশিয়া কাপে আফ্রিকা একাদশের পক্ষে তিন খেলার মধ্যে দুইটিতে অংশ নেন। ৪০.০০ গড়ে ৮০ রান সংগ্রহ করেন। ২০১১ সালের ক্রিকেট বিশ্বকাপের শুরুতে প্রাথমিক পর্যায়ে তিনি অন্তর্ভুক্ত হননি। কিন্তু শন উইলিয়ামসের আঘাতপ্রাপ্তির ফলে মূল একাদশে তার ঠাঁই হয়। একটি খেলায় ৫৭ বলে ৬১ রান করেন সাত চারের সাহায্যে। জিম্বাবুয়ে দলে ৬ উইকেটে ৩০৮ রান করেন।
পাউডার পাফ

পাউডার পাফ () (বৈজ্ঞানিক নাম: "Calliandra haematocephala") হচ্ছে Fabaceae পরিবারের "Calliandra" গণের একটি ফুল গাছ। গাছের উচ্চতা ৭-৮ ফুট হয়ে থাকে। এটি খুব ধীরে বাড়ে আর খুব শক্ত হয়ে থাকে। ফলে ঝড়তুফান গাছের কোনো ক্ষতি করতে পারে না।
ড্রীম টাউন, নোবিতা ল্যান্ড

ড্রীম টাউন, নোবিতা ল্যান্ড (Dream Land Nobita Town) জাপানি মাঙ্গা জনপ্রিয় টেলিভিশন আনিমে সিরিজ ডোরেমনের ১৯৭৯ সালের প্রথম পর্ব। যেটির কাহিনী লিখেছেন ফুজিকো এফ. ফুজিও।
পর্বটি শুরু হয় নোবিতা কে নিয়ে । নোবিতা প্রচুর বিরক্ত হয়ে যায়। তখন সুনিও তাদের ডজবল খেলার আমন্ত্রণ জানায়। যতখনে নোবিতারা পৌছায় সেখান নানা লৌহার জিনিস জিনিস। তখন ডোরেমনের কাজে সাহায্য চাই। ডোরেমন একটি ম্যানুফেকসার বিল্ডিং ক্যামেরা বের করে। তারা শহরটি তৈরীতে সফল হয়। এবং তার বন্ধুদের আমন্ত্রণ জানায়। কিন্তু কাল্পনিক শহরটি নোবিতার মা দ্বারা নষ্ট হয়। পর্ব শেষে ডোরেমন এবং নোবিতা সব ময়লা পরিষ্কার করে।
নোবিতা নোবি

, অথবা ইংরেজি সংস্করণে নোবি , ডোরেমনের সাথে ডোরেমন সিরিজের প্রধান চরিত্র। তার জন্ম ৭ আগস্টে আর তার রাশি সিংহ। সে চর্তুথ শ্রেণির ছাত্র। ( আনিমে সংস্করণে পঞ্চম শ্রেণির ছাত্র)। সে টোকিওর নেরিমা ওয়ার্ডে বাস করে। নোবিতা নোবিসুকি নোবি আর তামাকো নোবির একমাত্র পুত্র।
নোবিতা (জন্ম আগস্ট ৭, সিংহ রাশি) ডোরেমন সিরিজের একটি প্রধান চরিত্র। সে ইংরেজি ডাবে নোবি নামে পরিচিত। তার চুল কালো রঙের এবং সে একটি অলস বালক। তার বয়স ১০ বছর এবং সে ৪র্থ শ্রেণিতে পড়ে। তার শরীরের রং ফর্সা। সে চোখে চশমা এবং লাল বা হলুদ পোলো শার্ট ও নীল বা কালো হাফপ্যান্টের সাথে কালো বা নীল জুতা পরে। তার ব্যক্তিত্ব অন্য রকম। তার উচ্চতা ১৪০ সে.মি.। তার স্বভাব শিশুতোষ। সে খেলাধুলা পছন্দ করে না এবং দুর্বল হলেও বুদ্ধিমান। সে খুব সহজে ডোরেমনের গ্যাজেটগুলোর ব্যবহার বুঝে যায়।
নোবিতা একটি সরল বালক। সে দ্রুত ঘুমিয়ে পড়তে পারে। সে বিদ্যালয়ে দেরিতে যায়। সে পরীক্ষায় সাধারণত শূন্য পায়। তাই তার মা-বাবা ও শিক্ষক তাকে নিয়ে সবসময় উদ্বিগ্ন থাকেন। নোবিতা তার বিভিন্ন কাজের জন্য ডোরেমনের উপর নির্ভরশীল। সে প্রায়শই ডোরেমনের গ্যাজেটগুলো দিয়ে অন্যায় কাজ করে। সে অন্যের উপকার করতে পছন্দ করে। অনেক সময় উপকার করতে গিয়ে সে নিজেই বিপদে পড়ে।
নোবিতা শিজুকাকে পছন্দ করে এবং ভবিষ্যতে তাদের বিয়ে হয়। ডোরেমনের যেকোনো গ্যাজেট সে প্রথমে শিজুকাকে দেখায়। নোবিতার যেকোনো দুঃসময়ে শিজুকা তাকে সাহায্য করে। নোবিতা তার মা ও শিক্ষককে ভয় পায়। আর সে কুকুরকেও ভয় পায়।
২০০৯ শ্রীলঙ্কা জাতীয় ক্রিকেট দলের উপর আক্রমণ

২০০৯ শ্রীলঙ্কা জাতীয় ক্রিকেট দলের উপর আক্রমণ ৩ মার্চ, ২০০৯ তারিখে সংঘটিত হয়। এতে শ্রীলঙ্কা ক্রিকেট দলের সদস্যদের নিয়ে বহনকারী একটি বাসকে ১২জন বন্দুকধারী পাকিস্তানের লাহোরে অবস্থিত গাদ্দাফি স্টেডিয়ামের কাছাকাছি এলাকায় আক্রমণ করে। ক্রিকেটারগণ তখন স্বাগতিক পাকিস্তান ক্রিকেট দলের বিরুদ্ধে দ্বিতীয় টেস্টের তৃতীয় দিনে খেলার প্রস্তুতি নিচ্ছিলেন। শ্রীলঙ্কা জাতীয় ক্রিকেট দলের ছয়জন সদস্য আঘাতপ্রাপ্ত হন। ছয় পাকিস্তানি পুলিশ ও দুইজন নিরীহ সাধারণ নাগরিক এতে প্রাণ হারান। ফিলিস্তিনের সশস্ত্র জঙ্গী কর্তৃক ১৯৭২ সালে মিউনিখে অনুষ্ঠিত গ্রীষ্মকালীন অলিম্পিকে অংশগ্রহণকারী ইসরাইলি ক্রীড়াবিদদের নিহত হবার পর এটিই প্রথম কোন জাতীয় ক্রীড়া দলের উপর সন্ত্রাসী আক্রমণ। ব্যাপকভাবে বিশ্বাস করা হয় যে, এ আক্রমণটি লস্কর-ই-ঝাংভি জঙ্গী সংগঠন কর্তৃক পরিচালিত হয়েছিল।
পাকিস্তানে দীর্ঘদিন ধরেই সফরকারী ক্রিকেট দলগুলো নিরাপত্তা সংক্রান্ত বিষয়ে আলাপ করে আসছে। মে, ২০০২ সালে নিউজিল্যান্ড ক্রিকেট দল তাদের অবস্থানকারী হোটেলের বাইরে আত্মঘাতী বোমা হামলার ফলে টেস্ট সিরিজ বাতিল করে পাকিস্তান থেকে নিজ দেশে ফেরত যায়। অবশ্য পরবর্তীকালে ২০০৩-০৪ মৌসুমে তাদের অঙ্গীকার বাস্তবায়নে পাকিস্তান সফরে এসেছিল নিউজিল্যান্ড দল। সাম্প্রতিককালে অস্ট্রেলিয়া ক্রিকেট দল মাঠের পর্যাপ্ত নিরাপত্তা না থাকায় সফর করতে অস্বীকার করে। মুম্বই আক্রমণের প্রেক্ষিতে ভারত ক্রিকেট দল পাকিস্তান সফর স্থগিত করে ও তাদের স্থলাভিষিক্ত হয় শ্রীলঙ্কা ক্রিকেট দল।
সফরকারী শ্রীলঙ্কা দলকে পাকিস্তান সরকার রাষ্ট্রপতি-ধাঁচের সর্বোচ্চ নিরাপত্তার কথা ঘোষণা করে। ২০০৪ সালে লস্কর-ই-তৈয়বা ক্রিকেট খেলার বিপক্ষে ফতোয়া জারি করে। সংগঠনটি ক্রিকেট খেলাকে ইসলামবিরুদ্ধ বলে জানায়। অক্টোবর, ২০০৭ সালে দক্ষিণ আফ্রিকার সফরের পর শ্রীলঙ্কা দলের এ সফর পাকিস্তানে প্রথম টেস্ট সফররূপে পরিচিতি পায়।
কর্মকর্তাদের মতে, লাহোরের কেন্দ্রস্থলে লিবার্ট স্কয়ারের কাছে ১২জন বন্দুকধারী আত্মগোপনে ছিল। তারা শ্রীলঙ্কা দলকে গাদ্দাফি স্টেডিয়ামে বহনকারী বাসের জন্য অপেক্ষা করছিল। বাসটি রাস্তা অতিক্রমকালে অতর্কিতে বাসকে লক্ষ্য করে গুলি করতে শুরু করে। পাকিস্তানি পুলিশ শ্রীলঙ্কা দলকে রক্ষার্থে পাল্টা গুলি চালায়। গুলি চলাকালে ছয় পুলিশ ও দুইজন নিরীহ সাধারণ ব্যক্তি নিহত হয়। কিছু প্রতিবেদনে প্রকাশ পায় যে, পাকিস্তানের নিরাপত্তা রক্ষীরা পালিয়ে যেতে বাধ্য হন। প্রায় ২০ মিনিট পর রকেট লাঞ্চার ও গ্রেনেড ফেলে সশস্ত্র বন্দুকধারীরা পালিয়ে যান।
বন্দুকধারীরা প্রথমে বাসের চাকা লক্ষ্য করে আঘাত হানে। পরবর্তীতে তারা বাসকে লক্ষ্য করে আঘাত চালায়। আক্রমণকারীরা বাসে রকেট আক্রমণ চালালেও তা লক্ষ্যে আঘাত হানতে ব্যর্থ হয় ও নিকটস্থ বৈদ্যুতিক খুঁটিতে আঘাত হানে। বাসচালক মেহার মোহাম্মদ খলিল প্রায় ৫০০ মিটার বাসকে সম্মুখে স্টেডিয়ামের কাছে নিয়ে যেতে সমর্থ হন। খলিলকে তার সাহসিকতায় বীর বনে যান। এছাড়াও আক্রমণকারীরা বাসকে লক্ষ্য করে গ্রেনেড ছুড়ে যা বাস চলে যাবার পর বিস্ফোরিত হয়।
আখতার হুসেন

আখতার হুসেন (জন্ম: ১ নভেম্বর, ১৯৪৫) বাংলাদেশী শিশু সাহিত্যিক। শিশু সাহিত্যে বিশেষ অবদানের জন্য তিনি ২০১২ সালে বাংলা একাডেমি পুরস্কার এবং অগ্রণী ব্যাংক শিশু একাডেমী শিশুসাহিত্য পুরস্কার লাভ করেন।
আখতার হুসেনের জন্ম নাটোর জেলার লালপুর উপজেলার নুরুল্লাপুর গ্রামে। তার মায়ের নাম আয়শা খাতুন ও বাবা টি.আই.এম সিকান্দার ।
বাংলাদেশে নিহত সাংবাদিকের তালিকা

বাংলাদেশে নিহত সাংবাদিকদের এই তালিকাটি বিভিন্ন সময়ে বাংলাদেশে রিপোর্টিংয়ের সময় অথবা সাংবাদিকতা চর্চার কারণে নিহত বা হত্যা করা হয়েছে এমন সাংবাদিকদের সম্পর্কে।
"কমিটি টু প্রোটেক্ট জার্নালিস্ট নামক সংস্থা নিশ্চিত করেছে যে ১৯৯২ সাল হতে এ পর্যন্ত ৩৩জন সাংবাদিক নিহত হয়েছেন।"
কালচে নীল ঘাস

কালচে নীল ঘাস বা আফ্রিকান নীল ঘাস () (বৈজ্ঞানিক নাম: "Zizeeria knysna") নীল প্রজাপতি'র একটি প্রজাতি, যা সাধারণত আফ্রিকা, সাইপ্রাস এবং আইবেরিয়ান পেনিনসুলায় দেখা যায়।
কখনও কখনও একে (Zizeeria lysimon) জিজিরিয়া আইসিমন (হাবনার) মনে করা হয়, তবে তা ঠিক নয় কারণ ১৯৭০ সালে প্যাপিলিও লিসিমন স্টল ("Papilio lisimon" Stoll, [1790]) একে প্রজাপতির রিওডিনিডে গোত্রে অন্তর্ভুক্ত করেছেন।
এদের ডানার দৈর্ঘ্য পুরুষদের ক্ষেত্রে ১৮-২৩ মিলিমিটার এবং মহিলাদের ক্ষেত্রে ২১-২৬ মিলিমিটার হয়ে থাকে। এই প্রজাপতিটিকে প্রায় সারা বছরই দেখা যায়।
এর লার্ভা "Medicago", "Melilotus", "Acanthyllis", "Armeria delicatula", "Polygonum equisetiforme", "Tribulus terrestris" এবং "Oxalis" খেয়ে বেচে থাকে।
গন্ধভাদালি লতা

গন্ধভাদালি বা গাঁদাল বা গন্ধভাদুলি বা গন্ধভাদাল হচ্ছে একটি লতানো গাছ। এই উদ্ভিদটির ইংরেজি নাম skunkvine, stinkvine, অথবা Chinese fever vine। এর বৈজ্ঞানিক নাম: "Paederia foetida"। এটিকে আলংকারিক উদ্ভিদ হিসেবেও লাগানো হয়। এর ভেষজগুণ আছে।
ঙ্গাগ-দ্বাং-'ফ্রিন-লাস

ঙ্গাগ-দ্বাং-'ফ্রিন-লাস () (১৬৬১-১৭২৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
ঙ্গাগ-দ্বাং-'ফ্রিন-লাস ১৬৬১ খ্রিষ্টাব্দে তিব্বতের আমদো অঞ্চলে ঝ্বা-দ্মার () পরিবারগোষ্ঠীতে জন্মগ্রহণ করেন। তার পিতার নাম ছিল কার্মা-স্ক্যাব্স ()। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুতো তন্ত্র মহাবিদ্যালয় থেকে শিক্ষালাভ করেন। ১৭১৫ খ্রিষ্টাব্দে তিনি লা-মো-ব্দে-ছেন () বৌদ্ধবিহারের প্রধানের দায়িত্ব লাভ করেন এবং জীবনের শেষ বারো বছর এই পদে থাকেন।
তরল

তরল হলো পদার্থের চারটি অবস্থার একটি অবস্থা। এটি হলো পদার্থের একমাত্র অবস্থা যার নির্দিষ্ট আয়তন আছে, কিন্তু কোন নির্দিষ্ট আকার নেই। তরলের মধ্যে থাকা অণুগুলো স্বাধীনভাবে চলাচল করতে পারে, তরলের সবচেয়ে সাধারণ উদাহরণ হল পানি। 
তরল গ্যাসের মতো প্রবাহিত হতে পারে। তাই তরল প্রবাহী পদার্থ বা ফ্লুইড। তরল ধারকের আকৃতি ধারণ করতে পারে এবং ধারক সিলবদ্ধ হলে তরলটি ধারকটির প্রতিটি পৃষ্ঠে একইভাবে চাপ প্রয়োগ করবে। 
তরল কণা দৃঢ়ভাবে আবদ্ধ থাকে তবে কঠোরভাবে নয়। তারা একে অপরের পাশে স্বাধীনভাবে ঘুরতে সক্ষম হয়, যার ফলে সীমিত মাত্রায় কণার গতিশীলতা থাকে। তাপমাত্রা বাড়লে সাথে অণুগুলির মধ্যে কম্পন বৃদ্ধি পায় যার ফলে অণুগুলোর মধ্যকার দূরত্ব বাড়তে থাকে। যখন একটি তরল তার স্ফুটনাঙ্ক পৌঁছায়, তখন তার আন্তঃআণবিক গঠন ভেঙ্গে তা বায়বীয় পদার্থে পরিণত হয়। আর যদি তাপমাত্রা হ্রাস পায় তবে অণুগুলির মধ্যে দূরত্ব আরও ছোট হয়ে আসে। তরল যখন তার হিমাঙ্ক পৌঁছায়, তখন তার অণুগুলি সাধারণত খুব নির্দিষ্ট ক্রমে লক হয়ে যায়, যাকে ক্রিস্টালাইজিং বলা হয় এবং তাদের মধ্যে বন্ধনগুলি আরও দৃঢ় হয়ে যায়, ফলে তরলটি কঠিনে পরিণত হয়। তরল যে পাত্রে রাখা হয় সে পাত্রের আকৃতি ধারণ করে। তরলে পদার্থের অনুগুলো ছোটাছুটি করে।তরল পদার্থের আন্তআণবিক আকর্ষণ ও অনুর স্থানান্তর গতি প্রায় সমান থাকে।তাই অণু বা কণাসমূহ স্থির অব্স্থানে থাকে না।সুতরাং তরল পদার্থের নির্দিষ্ট আকৃতি নেই। এবং তরল পদার্থ চাপে সামান্য সংকুচিত হয়।
ঙ্গাগ-দ্বাং-'ফ্রিন-লাস-দ্পাল-ব্জাং (আমদো ঝামার)

ঙ্গাগ-দ্বাং-'ফ্রিন-লাস-দ্পাল-ব্জাং () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
ঙ্গাগ-দ্বাং-'ফ্রিন-লাস অষ্টাদশ শতাব্দীর মধ্যভাগে তিব্বতের আমদো অঞ্চলের 'বাল () নামক স্থানে জন্মগ্রহণ করেন। তিনি লা-মো-ব্দে-ছেন () বৌদ্ধবিহারে শিক্ষালাভ করেন।
ঙ্গাগ-দ্বাং-ব্স্তান-'দ্জিন-র্গ্যা-ম্ত্শো

ঙ্গাগ-দ্বাং-ব্স্তান-'দ্জিন-র্গ্যা-ম্ত্শো () (১৮০৭-১৮৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
'ঙ্গাগ-দ্বাং-ব্স্তান-'দ্জিন-র্গ্যা-ম্ত্শো ১৮০৭ খ্রিষ্টাব্দে তিব্বতের আমদো অঞ্চলের 'বাল () নামক স্থানে ঝ্বা-দ্মার () পরিবারগোষ্ঠীতে জন্মগ্রহণ করেন। তার পিতার নাম ছিল য়ি-দাম-স্ক্যাব্স () এবং মাতার নাম ছিল দ্কার-মো-স্ক্যিদ ()। দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামা তাকে ঙ্গাগ-দ্বাং-'ফ্রিন-লাস-দ্পাল-ব্জাং () নামক দ্বিতীয় আ-ম্দো-ঝ্বা-দ্মার () উপাধিধারী বৌদ্ধ লামার পুনর্জন্ম রূপে চিহ্নিত করেন। তিনি লা-মো-ব্দে-ছেন () বৌদ্ধবিহারে শিক্ষালাভ করেন এবং একুশ বছর বয়সে গ্যোন-রু-ব্লো-ব্জাং-স্ন্যান-গ্রাগ্স () নামক এক লামা তাকে ভিক্ষুর শপথ প্রদান করেন। পঁচিশ বছর বয়সে তিনি লা-মো-ব্দে-ছেন বৌদ্ধবিহারের প্রধানের দায়িত্ব লাভ করেন। এছাড়া তিনি র্ঙ্গা-স্গার-ব্যাং-ছুব-গ্লিং () এবং ও-ব্স্বো () বিহারের প্রধানের দায়িত্বও পালন করেন। আটত্রিশ বছর বয়সে তিনি মঙ্গোলিয়া ও চীনে তীর্থযাত্রা করেন।
ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো

ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো () (১৯১৪-১৯৫২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো ১৯১৪ খ্রিষ্টাব্দে তিব্বতের আমদো অঞ্চলের আ-রিগ () নামক স্থানে এক যাযাবর পরিবারে জন্মগ্রহণ করেন। তার পিতার নাম ছিল র্মা-র্গ্যাল-দোন-গ্রুব () এবং মাতার নাম ছিল ত্শে-রিং-স্ক্যিদ ()। ছয় বছর বয়সে তাকে দ্গে-'দুন-ব্স্তান-'দ্জিন-র্গ্যা-ম্ত্শো () নামক চতুর্থ আ-ম্দো-ঝ্বা-দ্মার () উপাধিধারী বৌদ্ধ লামার পুনর্জন্ম রূপে চিহ্নিত করা হয়। শৈশবে তাকে দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস () বৌদ্ধবিহারে শিক্ষাদান করা হয়। এগারো বছর বয়স থেকে তিনি লা-মো-ব্দে-ছেন () বৌদ্ধবিহারে ব্লো-ব্জাং-রাব-র্গ্যাস () নামক এক ভিক্ষুর নিকট মধ্যমক, প্রজ্ঞাপারমিতা, অভিধর্ম, বিনয় ও প্রমাণ সম্বন্ধে শিক্ষালাভ করেন। পরবর্তীকালে ব্লা-ব্রাং-ব্ক্রা-শিস-'খ্যিল () বৌদ্ধবিহারে 'জিগ্স-মেদ-'ফ্রিন-লাস-র্গ্যা-ম্ত্শো () নামক এক বৌদ্ধ ভিক্ষুর নিকট তিনি শিক্ষালাভ করেন ও ভিক্ষুর শপথ গ্রহণ করেন। চব্বিশ বছর বয়সে তিনি দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস বৌদ্ধবিহারের চতুর্থ প্রধানের দায়িত্ব লাভ করেন।
ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো

ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো () (১৯৫৩-১৯৮৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো ১৯৫৩ খ্রিষ্টাব্দে তিব্বতের আমদো অঞ্চলের ম্দা'-ব্ঝি'ই-বা-রিন () নামক স্থানে জন্মগ্রহণ করেন। তার পিতার নাম ছিল কুন-ভো () এবং মাতার নাম ছিল ফ্যুগ-মো-ম্ত্শো ()। জন্মের পর তার পিতামহ তার নাম রাখেন ঝাল-দ্কার-স্ক্যাব্স ()। ১৯৫৪ খ্রিষ্টাব্দে চতুর্দশ দলাই লামা তাকে ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো () নামক পঞ্চম আ-ম্দো-ঝ্বা-দ্মার () উপাধিধারী বৌদ্ধ লামার পুনর্জন্ম রূপে চিহ্নিত করেন ও তার নতুন নাম রাখেন ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো। চার বছর বয়সে তাকে ধি-ত্শা-দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস বৌদ্ধবিহারে নিয়ে গিয়ে শিক্ষাদান শুরু করা হয়। সাম্যবাদী চীন সরকারের তিব্বত অধিগ্রহণ এবং সাংস্কৃতিক বিপ্লবের সময় তিনি পশুচারণ করে জীবন অতিবাহিত করতে বাধ্য হন। ১৯৮০-এর দশকে তিনি পুনরায় ধি-ত্শা-দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস বৌদ্ধবিহারে ফিরে এসে পুনরায় ধর্মশিক্ষা লাভ করেন এবং শ্রমণের শপথ গ্রহণ করেন। ১৯৮৭ খ্রিষ্টাব্দে চৌত্রিশ বছর বয়সে তার মৃত্যু হয়।
রিজা হেনড্রিক্স

রিজা রাফায়েল হেনড্রিক্স (জন্ম: ১৪ আগস্ট, ১৯৮৯) কেপ প্রদেশের কিংবার্লিতে জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলের অন্যতম সদস্য রিজা হেনড্রিক্স মূলতঃ মাঝারি-সারির ডানহাতি ব্যাটসম্যান। এছাড়াও, ডানহাতি মিডিয়াম-ফাস্ট বোলিংয়ে পারদর্শী তিনি। পাশাপাশি ঘরোয়া ক্রিকেটে গ্রিকুয়াল্যান্ড ওয়েস্ট ও নাইটসের হয়ে খেলছেন।
২০০৭-০৮ মৌসুমে দক্ষিণ আফ্রিকা অনূর্ধ্ব-১৯ ক্রিকেট দলে খেলেন। ২০১২ সাল থেকে দক্ষিণ আফ্রিকা এ ক্রিকেট দলে প্রতিনিধিত্ব করছেন। ৫ নভেম্বর, ২০১৪ তারিখে অ্যাডিলেড ওভালে অনুষ্ঠিত খেলায় স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষেক ঘটে তার।
দৈনিক জনকণ্ঠ

দৈনিক জনকণ্ঠ বাংলাদেশের ঢাকা থেকে প্রকাশিত বাংলা ভাষার একটি দৈনিক সংবাদপত্র। এটি প্রথম প্রকাশিত হয় ১৯৯৩ সালের ২১ ফেব্রুয়ারি। পত্রিকাটি চার রঙে মুদ্রিত। নিয়মিত সংখ্যা ২০ পৃষ্ঠা। সাংবাদিক মোহাম্মদ আতিকউল্লাহ খান মাসুদের স্ত্রী শামীমা এ খানের সম্পাদনায় এ পত্রিকাটি প্রকাশিত হয়।
তথ্য মন্ত্রণালয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০ জুন ২০১৮ তারিখের হিসেব অনুযায়ী, এ সংবাদপত্রের প্রকাশিত সংখ্যা দুই লাখ ৭৫ হাজার কপি যা বাংলাদেশ থেকে প্রকাশিত জাতীয় দৈনিকসমূহের মধ্যে ষষ্ঠ।
"দৈনিক জনকণ্ঠ ও অন্যান্য ই"সলাম বিদ্বেষী পত্রিকাসমূহ নিষিদ্ধ করার দাবিতে ইসলামী আন্দোলন বাংলাদেশ ও ইসলামী ঐক্যজোটভূক্ত দলসমূহ এবং অন্যান্য বিরোধী দলের সমর্থনে ১৯৯৪ সালের ৩০ জুন হরতাল পালিত হয়।
২০১৭ সালের ২৪ এপ্রিল জনকণ্ঠে প্রকাশিত একটি সংবাদ প্রতিবেদনে গৌতম বুদ্ধকে ‘সন্ত্রাসী’ আখ্যা দেওয়া হয় যা নিয়ে বাংলাদেশে সমালোচনা ও প্রতিবাদের মুখে পরবর্তীতে তারা প্রতিবেদনটি সম্পর্কে দুঃখ প্রকাশ করে এবং প্রত্যাহার করে নেয়। জনকণ্ঠ তাদের প্রতিবেদনে উইকিপিডিয়াকে উৎস হিসেবে উদ্বৃতি করলেও উইকিপিডিয়ার নিবন্ধে গৌতম বুদ্ধের নিবন্ধে এমন বিশেষণ ব্যবহার করা হয়নি।
জোভান্নি ফুলকো

জোভান্নি ফুলকো (; ১৬১৫-১৬৮০) বারোক যুগের ইতালীয় চিত্রশিল্পী।
জোভান্নি ফুলকো ১৬১৫ খ্রিষ্টাব্দে সিসিলি দ্বীপের মেসিনা শহরে জন্ম গ্রহণ করে। এই স্থানের তিনি প্রথম চিত্র শিল্পকলা সম্বন্ধে শিক্ষালাভ করে নেপলস যান।
কৌশল্যা

কৌশল্যা (সংস্কৃত: कौशल्या) হলেন হিন্দু মহাকাব্য রামায়ণে বর্ণিত অযোধ্যার রাজা দশরথের প্রধানা স্ত্রী । ইনি রামায়ণের মূল চরিত্র শ্রীরামের জননী । ইনি কোশলাধিপতির কন্যা। পরবর্তীকালে রচিত কিছু গ্রন্থে শান্তাকে তার কন্যা হিসেবে বর্ণনা করা হয়েছে। কিন্তু, মহর্ষি বাল্মীকি রচিত "রামায়ণের" "আদিকাণ্ড বা বালকাণ্ডে" স্পষ্ট উল্লিখিত হয়েছে যে, কৌশল্যার কোনো কন্যা সন্তান নেই। শান্তা হলেন দশরথের বন্ধু অঙ্গদেশের রাজা রোমপাদের একমাত্র কন্যা।
দীর্ঘকাল নিঃসন্তান থাকায় দশরথ পুত্রেষ্টিযজ্ঞ করেন এবং তারই ফলে কৌশল্যার গর্ভে রামের জন্ম হয়।
তিনি নম্র, স্নেহশীলা ও মধুরস্বভাবা ছিলেন । তার ধৈর্যের চরম পরীক্ষা হয় পুত্র রামের বনবাস কালে । তিনি প্রথমে পুত্রকে বনগমনে নিবৃত্ত করতে চেষ্টা করেন, কিন্তু পিতৃসত্য পালনে নিষ্ঠা ও অপূর্ব ধর্মপ্রাণতা দর্শনে তিনি পুত্রবিরহ দুঃখ তুচ্ছ করে রামকে সম্মতি দেন ও আশীর্বাদ করেন । চৌদ্দ বৎসর পর রাম অযোধ্যায় প্রত্যাবর্তন করলে অশ্বমেধ যজ্ঞের পর কৌশল্যার মৃত্যু হয়।
সুমিত্রা

সুমিত্রা হলেন রামায়ণ মহাকাব্যে দশরথের তৃতীয়া স্ত্রী ও যমজ সন্তান লক্ষ্মণ ও শত্রুঘ্নের মাতা । বনবাসে গমনের সময় লক্ষ্মণ মাতার চরণস্পর্শ করে আশীর্বাদ ভিক্ষা করলে তিনি বলেছিলেন " পরিব্রাজক অবস্থায় তুমি রামকে অনুসরণ কোর । রামকে পিতা, সীতাকে মাতা ও বনকে অযোধ্যা বলে মনে কোর । তাঁর এই বচন রামায়ণের শ্রেষ্ঠ বচনগুলোর মধ্যে অন্যতম। তাঁর দুই পুত্রবধূ ছিল ঊর্মিলা এবং শ্রুতকীর্তি। রামের বনবাসকালে ইনি কৌশল্যাকে সান্ত্বনা দিতেন । দীর্ঘকাল পরে রামের রাজত্বকালে সুমিত্রা বহুবিধ ধর্মানুষ্ঠান করে দেহত্যাগ করেন ।
নার্গিস ফাখরি

নার্গিস ফাখরি (জন্মঃ ২০ অক্টোবর ১৯৭৯) একজন আমেরিকান মডেল ও অভিনেত্রী যিনি প্রধানত হিন্দি চলচ্চিত্র বা বলিউডে কাজ করে থাকেন। তিনি সর্বপ্রথম "আমেরিকার নেক্সট টপ মডেল" হওয়ার মাধ্যমে মিডিয়াতে প্রবেশ করেন। এরপর তিনি ২০১১ সালের বলিউডি চলচ্চিত্র রকস্টার অভিনয়ের মাধ্যমে অভিনেত্রী হিসেবে আত্মপ্রকাশ করেন। চলচ্চিত্রটিতে অসাধারণ অভিনয়ের মাধ্যমে সকলের নজর কাড়েন। এছাড়াও তার ২০১৩ সালের "মাদ্রাজ ক্যাফে" ও ২০১৪ সালের "ম্যায় তেরা হিরো" চলচ্চিত্র তাকে অভিনেত্রী হিসেবে প্রতিষ্ঠা করতে সাহায্য করে।
নার্গিস ১৯৭৯ সালের ২০ অক্টোবর তারিখে নিউইয়র্ক এর কুইন্স সিটিতে পাকিস্তানি পিতা মুহাম্মাদ ফাখরি ও চেক মাতা মারিও ফাখরির ঘরে জন্মগ্রহণ করেন। যখন তার বয়স ছয় অথবা সাত বছর, তখন তার পিতা মাতার মধ্যে বিবাহ বিচ্ছেদ হয়। নার্গিসের উচ্চতা পাঁচ ফুট নয় ইঞ্চি।
লিবিডো

লিবিডো (; সমার্থক: যৌন তাড়না, যৌন প্রবৃত্তি, যৌন প্রবণতা) হল কোন ব্যক্তির সার্বিক যৌন প্রবৃত্তি বা যৌনকামনা। যৌন প্রবৃত্তি জৈবিক, মানসিক ও সামাজিক বিষয় কর্তৃক প্রভাবিত হয়। জৈবিকভাবে, যৌন হরমোনসমূহ ও সহযোগী নিউরোট্রান্সমিটারসমূহ যেগুলো নিউক্লিয়াস এ্যাকিউম্বেন্সের উপর ক্রিয়া করে (প্রাথমিকভাবে টেস্টোস্টেরন ও ডোপামিন, যথাক্রমে), এগুলো মানবদেহে যৌন প্রবৃত্তি নিয়ন্ত্রণ করে। কাজ ও পরিবারের মত সামাজিক বিষয়, এবং ব্যক্তিত্ব ও মনোদৈহিক চাপের মত আভ্যন্তরীন মনস্তাত্ত্বিক উপাদান বা বিষয়গুলোও যৌন প্রবৃত্তিকে প্রভাবিত করতে পারে। পাশাপাশি শারীরিক অবস্থা, ওষুধপত্র, জীবনযাপন-প্রণালী, সম্পর্কের বিষয়াবলি ও বয়স (যেমন বয়ঃসন্ধি) দ্বারাও যৌন প্রবৃত্তি প্রভাবিত হতে পারে। কোন ব্যক্তির যদি চরমভাবে বারংবার বা হঠাৎ করে যৌন তাড়না বৃদ্ধি পাওয়ার প্রবণতা থাকে তবে তার হাইপারসেক্সুয়ালিটি হয়েছে বলে মনে করা যেতে পারে, আর এর বিপরীত অবস্থাকে বলা হয় হাইপোসেক্সুয়ালিটি।
কোন ব্যক্তির হয়তো যৌন আকাঙ্ক্ষা আছে কিন্তু সেই আকাঙ্ক্ষা পূরণের কোন সুযোগ নেই, অথবা ব্যক্তিগত, নৈতিক বা ধর্মীয় কারণে সে উক্ত চাহিদা অনুযায়ী আচরণ করা থেকে বিরত থাকে। মনস্তাত্ত্বিকভাবে, কোন ব্যক্তির চাহিদাকে অবদমন বা সসম্মানে গ্রহণ করা হতে পারে। অপর দিকে, কোন প্রকৃত বাসনা ছাড়াও কোন একজন ব্যক্তি যৌনাচরণে অংশ নিতে পারে। বিভিন্ন উপাদান মানব যৌন প্রবৃত্তিকে প্রভাবিত করতে পারে, যেমন শারীরিক ও মানসিক চাপ, অসুস্থতা, গর্ভধারণ এবং অন্যান্য। ২০০১ সালের ১৫০টি পর্যবেক্ষণের উপর করা একটি উচ্চতর গবেষণার গড় ফলাফলে পাওয়া যায় যে, নারীদের তুলনায় পুরুষদের যৌন আকাঙ্ক্ষা বেশি।
মানব সমাজে অন্তরঙ্গ সম্পর্ক তৈরিতে ও তা বজায় রাখতে যৌন আকাঙ্ক্ষাসমূহ প্রায়শই একটি গুরুত্বপূর্ণ উপাদান হিসেবে কাজ করে। যৌন আকাঙ্ক্ষার অভাব বা শূন্যতা উক্ত সম্পর্কের ক্ষেত্রে বিরূপ প্রভাব ফেলতে পারে। কোন যৌন সম্পর্কে যে কোন সঙ্গীর যৌন আকাঙ্ক্ষার পরিবর্তন যদি বহাল থাকে বা সমাধান না করা হয়, তবে তা সম্পর্কে সমস্যা তৈরি করতে পারে। কোন সঙ্গীর অবিশ্বস্ততা এই ইঙ্গিতের আভাস বহন করতে পারে যে, কোন সঙ্গীর পরিবর্তনশীল/পরিবর্তিত যৌন আকাঙ্ক্ষাবর্তমান সম্পর্কের মাধ্যমে আর তৃপ্ত হতে পারবে না। সঙ্গীদের মধ্যে যৌনআকাঙ্ক্ষার অসমতা বা যৌন আকাঙ্ক্ষাসম্পন্ন ও যৌনতাপ্রিয় সঙ্গীদের মাঝে নগন্য যোগাযোগের ফলে সমস্যার উত্থান হতে পারে।
উইকিপিডিয়া স্মৃতিস্তম্ভ

উইকিপিডিয়া স্মৃতিস্তম্ভ (), আর্মেনিয়ান ভাস্কর মিহরান হাকোবায়ান কর্তৃক নকশাকৃত এবং উইকিপিডিয়া অবদানকারীদের সম্মানে পোল্যান্ডের স্লুবিস শহরে অবস্থিত একটি মূর্তি।
এই স্মৃতিস্তম্ভে দুইটি পুরুষমূর্তি একং দুইটি নারী মূর্তি একটি গোলককে প্রায় দুই মিটার উঁচুতে তুলে ধরেছে। উইকিপিডিয়ার লোগো এই গোলক দ্বারা উপস্থাপিত হয়েছে। আর্মেনিয়া জাত শিল্পী মিহরান হাকোবায়ান ফাইবার ও রজন দ্বারা নির্মিত এই মূর্তিটির নকশা প্রস্তুত করেন। এই মূর্তিটি নির্মাণ করতে ৫০,০০০ পোলিশ জ্লোটি ব্যয় হয়, যা স্নুবিস আঞ্চলিক কর্তৃপক্ষ কর্তৃক প্রদান করা হয়।
২০১০ খ্রিষ্টাব্দে পোল্যান্ডের স্লুবিস শহরে অবস্থিত কলেজিয়াম পোলোনিসিয়াম নামক প্রতিষ্ঠানের অধ্যাপক ও অধিকর্তা ক্রজিস্তফ্‌ ওজচিয়েকোস্কি এই ভাস্কর্যের নির্মাণ পরিকল্পনা করেন। ওজচিয়েকোস্কি বলেন, "আমি উইকিপিডিয়ার সম্মুখে নত হতে রাজী আছি, সেই কারণে আমি একটি স্মৃতিস্তম্ভের চিন্তা করেছিলাম, যেখানে আমি তস করতে পারি।" দশ লক্ষের অধিক নিবন্ধ ধারণকারী পোলিশ উইকিপিডিয়া পোল্যান্ডে একটি জনপ্রিয় ওয়েবসাইট, যা এই স্মৃতিস্তম্ভ নির্মাণকালে বিশ্বের দ্বাদশ বৃহত্তম উইকিপিডিয়া হিসেবে গণ্য।
২০১৪ খ্রিষ্টাব্দের ২২শে অক্টোবর এই ভাস্কর্যটির আবরণ উন্মোচন করা হলে উইকিপিডিয়ার প্রতি উৎসর্গীকৃত পৃথিবীর প্রথম ভাস্কর্য হিসেবে ইতিহাসে স্থান করে নেয়। উইকিমিডিয়া ফাউন্ডেশন এবং পোলিশ ও জার্মান উইকিমিডিয়ার প্রতিনিধিদল এই উদ্বোধনী অনুষ্ঠানে যোগদান করেন। উইকিমিডিয়া স্বেচ্ছাকর্মী অধ্যাপক ডারিয়ুজ জেমিয়েলনিয়াক এই অনুষ্ঠানের উদ্বোধনী বক্তৃতা দেন এবং উইকিপিডিয়ার প্রতিষ্ঠাতা জিমি ওয়েলস এই ঘটনার স্বীকৃতিতে বিবৃতি দেন।
ডোপামিন

ডোপামিন (3,4-dihydroxyphenethylamine হতে পরিবর্তিত সমাণু) হল একটি হরমোন এবং ক্যাটেকোলামাইন ও ফেনাথ্যালামিন পরিবারের একটি নিউরোট্রান্সমিটার যা মানব মস্তিষ্ক ও শরীরে বহুসংখ্যক গুরুত্বপূর্ণ ভূমিকা পালন করে। প্রাকৃতিকভাবেই এটি মানব শরীরে উৎপন্ন হয়। কিন্তু স্থায়ী মাদক সেবনের ফলে উৎপন্ন নেশায় ডোপামিনিক নিউরোট্রান্সমিশনের ফলে জিনের আচরণগত বৈপরীত্য দেখা দেয়। ফেনসিডিল, কোকেইন, নিকোটিন, ক্যানবিনয়েড এসব মাদকে এ প্রভাব সৃষ্টি হয়। FoSB(একটি প্রোটিন) ছাড়াও এডিনোসিন মনোফসফেট সংবেদী পদার্থ সংযোগকারী প্রোটিন, নিউক্লিয়ার ফ্যাক্টর কাপ্পা বি এরকম প্রতিক্রিয়া সৃষ্টি করে। এছাড়া যৌনতা (বা প্রেম), সুস্বাদু খাবার এবং শরীরচর্চা (বা খেলাধুলা) এসব প্রাকৃতিক বৈশিষ্ট্যে "পুরস্কার" স্বরূপ আনন্দ অনুভূতির আচরণিক সাড়াদানে এটি গুরুত্বপূর্ণ ভূমিকা পালন করে। এ কারণে একে কর্ম ত্বরাণ্বিতকরণ হরমোন বলা হয়। ডোপামিন হরমোন ঠিকভাবে উৎপাদিত না হওয়াকে পারকিনসন রোগ বলে। ডোপামিন তৈরি হয় স্নায়ু কোষে যা মানুষের চলাফেরায় সহায়তা করে। এল ডোপা হরমোন প্রয়োগের মাধ্যমে এ রোগের প্রতিকার করা যায়।
বেহুলা (চলচ্চিত্র)

বেহুলা ১৯৬৬ সালে মুক্তিপ্রাপ্ত একটি বাংলা চলচ্চিত্র। জহির রায়হান ছিলেন ছবিটির চিত্রনাট্যকার ও পরিচালক। ছবিটি নির্মিত হয়েছে বাংলার প্রচলিত লোককাহিনী, হিন্দু পুরাণ মনসামঙ্গল কাব্যের বেহুলা-লখিন্দরের উপাখ্যান অবলম্বনে। প্রযোজনা করেছেন ইফতেখারুল আলম। ছবিটিতে অভিনয় করেন সূচন্দা, রাজ্জাক, সুমিতা দেবী, ফতেহ লোহানী, মোহাম্মদ জাকারিয়া, আমজাদ হোসেন প্রমুখ।
হিন্দুর পরাণ মনসামঙ্গল কাব্যগ্রন্থ বেহুলা অনুসারে চলচ্চিত্রটি নির্মিত হয়েছিল। চাঁদ সওদাগর আর শাহী সওদাগর ছিল দুইজন কাছের বন্ধু। তাদের সন্তান ছিল যথাক্রমে লখিন্দর আর বেহুলা; যাদের বিয়ে জন্মের পরপরই নির্ধারণ করে রাখা হয়ৈছিল। শাহী সওদাগর ছিল মনসার ভক্ত আর চাঁদ সওদাগর মনসাকে একদমই সহ্য করতে পারত না। ময়ূর আর সাপের শত্রুতা থাকার পরও বেহুলা লখিন্দরের কাছ থেকে ময়ূর নাচ শেখে। তাই মনসা বেহুলাকে শাপ দেন যে, বাসর রাতেই বেহুলা বিধবা হবে। চাঁদ সওদাগর অভিশাপকে অগ্রাহ্য করেন। তিনি বিশুকে নির্দেশ দেন যে, লোহার বাসর ঘর তৈরি করতে হবে। মনসা রাগান্বিত হয়ে এই বিয়ে ভাঙ্গার জন্য তার সহচর ধুমকেতুকে পৃথিবীতে পাঠান। ধুমকেতু কৌশল অবলম্বন করে অমাবস্যার রাতে বেহুলাকে শ্মশানে ডেকে পাঠান এবং অমৃতসুধার কথা বলে সুরা পান করতে দেন। সুরা পান করার ফলে বেহুলা অজ্ঞান হয়ে পড়ে। বেহুলাকে গভীর রাতে শ্মশানে দেখে চাঁদ সওদাগরের পরিবার তাকে ভ্রষ্টা বলে আখ্যা দেয়। নিজের সতীত্ব প্রমাণ করতে বেহুলা অগ্নিপরীক্ষা দিতে সম্মত হয়। যার ফলে বেহুলাকে আগুনে নিক্ষেপ করা হয়।
বাহানা চলচ্চিত্র নির্মাণের পরে জহির রায়হান নতুন চলচ্চিত্রের বিষয়বস্তু হিসেবে বেছে নেন বাংলার প্রচলিত ও অতিপরিচিত এক লোককাহিনী, হিন্দু পুরাণ মনসামঙ্গল কাব্যের বেহুলা-লখিন্দরের উপাখ্যান। বেহুলা চরিত্রের জন্য নির্বাচন করেন সূচন্দাকে। এটি ছিল সূচন্দার অভিনীত দ্বিতীয় ছবি। এর আগে তিনি প্রখ্যাত পরিচালক সুভাষ দত্তের "কাগজের নৌকা" চলচ্চিত্রে প্রথম অভিনয় করেন।
লখিন্দরের ভূমিকায় তৎকালীন নায়কদের পছন্দ না হওয়ায় নতুন কাউকে নেওয়ার কথা ভাবেন। অভিনেতা রাজ্জাককে খবর পাঠিয়ে আসতে বলেন। তাকে দেখে প্রাথমিক পছন্দ হয় জহির রায়হানের। মএক সপ্তাহ দাঁড়ি না কামিয়ে আবার তার সাথে দেখা করতে বললেন। সাত দিন পর খোঁচা খোঁচা দাঁড়িতে পূর্ণ সন্তুষ্ট হয়ে লখিন্দর চরিত্রে চূড়ান্ত করেন রাজ্জাককে। চলচ্চিত্রে কেন্দ্রীয় চরিত্রে এটিই ছিল তার প্রথম ছবি।
বেহুলা চলচ্চিত্রে সঙ্গীতের ভূমিকা বিশেষভাবে উল্লেখনীয়। এই ছবিতে মোট ১৪টি গান ও খণ্ডগান ব্যবহৃত হয়েছে। গানগুলোতে কণ্ঠ দেন শাহনাজ বেগম, নীনা খান, ঝর্ণা ব্যানার্জী, মৌসুমি কবির, কণা, লাভলী, নাজমুল হুদা, দিলীপ বিশ্বাস, নাজমুন হুদা, আবদুল লতিফ, আলতাফ মাহমুদ , মাহমুদুন্নবী প্রমুখ। প্রখ্যাত সুরকার আলতাফ মাহমুদ সঙ্গীত পরিচালনা করেন।
উইকিপিডিয়ার রূপরেখা

নিম্নলিখিত রূপরেখা প্রসঙ্গোচিত বিষয়ের সারসংক্ষেপ রূপে উইকিপিডিয়ার নির্দেশিকা হিসেবে প্রদান করা হয়:
উইকিপিডিয়া – অলাভজনক উইকিমিডিয়া ফাউন্ডেশন সমর্থিত মুক্ত, ওয়েব-ভিত্তিক, সম্মিলিত, বহুভাষী বিশ্বকোষ প্রকল্প। এর ৪৮ মিলিয়নের অধিক নিবন্ধ (বাংলায় ) বিশ্বজুড়ে স্বেচ্ছাসেবকদের সহযোগীতায় লেখা হয়েছে। এর প্রায় সকল নিবন্ধ সাইটে প্রবেশকারী যে কেউ সম্পাদনা করতে পারে, এবং এখানে প্রায় ১০০,০০০ নিয়মিত সক্রিয় অবদানকারী রয়েছে।
উইকিপিডিয়ার ইতিহাস
আর্নস্ট অটো ফিশার

আর্নস্ট অটো ফিশার একজন জার্মান রসায়নবিজ্ঞানী। তিনি ১৯৭৩ সালে রসায়নে নোবেল পুরস্কার লাভ করেন।
ফিশার ১৯১৮ সালের ১০ নভেম্বর জন্মগ্রহণ করেন। তিনি ১৯৪১ সালে টেকনিক্যাল ইউনিভার্সিটি অব মিউনিখ এ রসায়ন পড়া শুরু করেন। তিন ১৯৪৯ সালে গ্র্যাজুয়েট হন। তিনি ১৯৫২ সালে ডক্টরেট ডিগ্রি লাভ করেন। তিনি ১৯৫৫ সালে টেকনিক্যাল ইউনিভার্সিটি অব মিউনিখ এ লেকচারার হিসেবে নিযুক্ত হন এবং ১৯৫৭ সালে অধ্যাপক পদে উন্নীত হন।
পাদ্রিশিবপুর

পাদ্রিশিবপুর বাংলাদেশের অন্যতম একটি সুপ্রাচীন ধর্মপল্লী। বাংলাদেশের ক্যাথলিক মন্ডলীর আগমনের সাথে সাথে পর্তুগীজ মিশনারীগন পাদ্রীশিবপুরে এসে খ্রিস্ট ধর্মের যে বীজ প্রায় ৩ শত 
বৎসর আগে বপন করেছিলেন তা এখন একটি বৃক্ষরূপে দণ্ডায়মান। এ খ্রিস্ট ধর্মপল্লী অতি পুরাতন হওয়া সত্ত্বেও এখানে কোন প্রকার ইতিহাস লিখিত আকারে কিংবা কোন প্রকার তথ্যাদি 
সংরক্ষিতভাবে পাওয়া যায়নি যা দিয়ে একটি পুর্নাঙ্গ ইতিহাস দাঁড় করানো যায়। তবে বাংলাদেশের 
খ্রিস্টধর্মের বিভিন্ন ইতিহাসের তথ্যাদি বা সূত্র থেকে যেটুকু সংগ্রহ করা হল, তারই বনর্ণা এখানে তুলে 
ধরা হলো।
কথিত আছে সপ্তদশ খ্রিস্টাব্দের গোড়ার দিকে বাংলাদেশের বার ভূঁইয়ার অন্যতম রাজা রাজবল্লব সেন এতদ্বঞ্চলের জমিদার ছিলেন।
বাকলা বা বর্তমান বরিশাল জেলার বৃহত্তর দক্ষিণ অঞ্চলের প্রজাগণ অতিশয় দুঃধর্ষ হওয়ায় জমিদার
প্রজাদের থেকে কর বা খাজনা আদায় করতে সক্ষম না হওয়ায় তিনি পশ্চিম বঙ্গের (ভারত) হুগলী জেলার ব্যান্ডেল থেকে কয়েকজন
পর্তুগীজ বনিকদের চেয়ে পাঠালেন। সেই সময় ব্যান্ডেলে পর্তুগীজদের একটি উপনিবেশ গড়ে উঠেছিল। জানা যায় জমিদারের অনুরোধ ক্রমে
ব্যান্ডেল থেকে ৪ জন পর্তুগীজ বণিক তাদের বন্ধুকসহ এখানে আগমন করেন। জমিদার তাদেরকে এখানে বসবাসের জায়গীর হিসাবে একটি
তালুক প্রদান করে। তারা জমিদারের পক্ষে কর আদায় করে জমিদারকে দিতেন। এই পর্তুগীজ বণিকেরা ছিলেন রোমান ক্যাথলিক। এই স্থানটি 
এবং এর পার্শ্ববর্তী এলাকাগুলি ছিল প্রধানত হিন্ধুদের বসবাস। তাই জায়গার নাম ছিল একজন হিন্দুদেবতার নামানুসারে শিবপুর। 
পাদ্রীদের আগমনের পরে এই স্থানটির নাম হয় পাদ্রীশিবপুর।
নিষ্কামিতা

নিষ্কামিতা বা অযৌনকামিতা () হল অন্যের প্রতি যৌন আকর্ষণের অভাব এবং যৌন কর্মকাণ্ডে আগ্রহের অভাব বা অনুপস্থিতি। একে কোন যৌন পরিচয় ধারণ না করা বা বিপরীতকামিতা ও সমান্তরাল যৌনতার প্রকরণসমূহের একটি হিসেবে ধরা হয়। ২০০৪ সালের একটি গবেষণায় দেখা গেছে যে, ব্রিটিশ জনগণের শতকরা ১ ভাগ অযৌনকামী।
যৌন অভিমূখীতায় নিষ্কামিতা যৌনসংযম, যৌনতাহীন জীবন এবং চিরকুমার থাকা থেকে ভিন্ন, যেগুলো ব্যক্তির আচরণ ও ধর্মবিশ্বাস দ্বারা নিয়ন্ত্রিত, তবে যদি এটি যৌন আচরণ না হয়ে যৌন পরিচয় হয় তবে তা দীর্ঘস্থায়ী হয়। নিষ্কামী ব্যক্তিদের মধ্যে অনেকে নিজ সঙ্গীকে খুশি করার জন্য এবং সন্তান উৎপাদনের জন্য যৌন কর্মকাণ্ডে অংশ নেন। নিষ্কামীতা নিয়ে প্রচলিত একটি মিথ হলো, "তারা কোনো যৌনতা অনুভব করেননা," তবে এটি সঠিক নয় 'নিষ্কামীতা' হলো একটি যৌন অভিমূখীতা, বিষমকামীরা যেভাবে সমলিঙ্গের প্রতি যৌনতা অনুভব করেননা এবং সমকামীরা যেভাবে বিপরীত লিঙ্গের প্রতি যৌন কামনা অনুভব করেননা ঠিক একইভাবে অযৌনকামীগন কোনো লিঙ্গ বা অন্য কারো প্রতিই যৌনতা অনুভব করেননা। তবে অযৌনকামীরা যৌনতা উপভোগ করতে পারেন। এটা হতে পারে হস্তমৈথুনের মাধ্যমে বা অন্যভাবে
কিং অব দ্য জাঙ্গল (১৯৩৩-এর চলচ্চিত্র)

কিং অফ দ্য জাঙ্গল হল ১৯৩৩ সালে মুক্তিপ্রাপ্ত মার্কিন রোমাঞ্চকর সাদাকালো চলচ্চিত্র। যেটি পরিচালনা করেছেন এইচ. ব্রুস হাম্বারস্টোন এবং ম্যাক্স মার্সিন। এই চলচ্চিত্রে অভিনয় করেন মার্কিন সাঁতারু ও অলিম্পিক স্বর্ণ পদক বিজয়ী বুস্টার ক্রাব।
আফ্রিকার এক জঙ্গলে কাসপা পর্বতের চূড়া থেকে নেমে আসে। কিছু সিংহের বাচ্চার সাথে তার দেখা হয় এবং সে তাদের সাথে খেলতে থাকে। মা সিংহ এসে তাকে নিয়ে যায় এবং তার বাচ্চাদের সাথে খেলতে দেয়। বছর বিশেক পরে কাসপা পরিপূর্ণ মানুষ এখন তার সিংহ বন্ধুদের সাহায্য করে। কিছু শিকারি বনে প্রবেশ করে তাকে দেখতে পায় এবং দেখে সে তর্জন গর্জন ছাড়া তাদের সাথে কথা বলতে পারছে না। তারা তাকে বন্দী করে এবং সিংহের সাথে খাঁচায় ভরে আমেরিকায় সার্কাসে বিক্রি করতে নিয়ে যায়। কাসপা বন্দীদশা থেকে নিজেকে মুক্ত করে এবং সাঁতরে নদী পাড়ি দিয়ে শহরে চলে যায়। সেখানে এক পথচারী তাকে দেখতে পেয়ে পুলিশে খবর দেয়। পুলিশ তার পিছনে লাগলে সে পালিয়ে গিয়ে একটি জানালা দিয়ে স্কুল শিক্ষক অ্যানি রজার্স ও তার রুমমেট সুয়ের অ্যাপার্টমেন্টে ঢোকে যায়। তাকে খাবার দেওয়ার পর অ্যানি তাকে শিক্ষাদান করে সভ্য করে তুলতে চায়। কিন্তু কাসপা নিজেকে এই নতুন জীবনে সুখী মনে করে না এবং সে আফ্রিকায় ফিরে যেতে চায়।
লিমনোফিলা (উদ্ভিদ)

লিমনোফিলা () হচ্ছে প্লান্টাগিনাসি পরিবারের একটি গণের নাম।
এই গণে প্রায় ৪০টি প্রজাতি আছে। প্রজাতিসমূহ হচ্ছে:
এশীয় পরিকাঠামো বিনিয়োগ ব্যাংক

এশীয় অবকাঠামো বিনিয়োগ ব্যাংক (এআইআইবি) চীনের প্রস্তাবিত একটি আন্তর্জাতিক আর্থিক প্রতিষ্ঠান। এশিয়া প্যাসিফিক অঞ্চলে অবকাঠামো উন্নয়নে অর্থ সহায়তা করাই এই বহুজাতিক উন্নয়ন ব্যাংকের উদ্দেশ্য। এআইআইবিকে আন্তর্জাতিক মুদ্রা তহবিল, বিশ্ব ব্যাংক ও এশীয় উন্নয়ন ব্যাংকের বিকল্প মনে করা হচ্ছে কারণ এআইআইবি-র দৃষ্টিতে তারা উন্নত দেশ মুলত মার্কিন যুক্তরাষ্ট্র ও জাপান দ্বারা প্রভাবিত।
এআইআইবি গঠনের প্রথম খবর প্রকাশিত হয় অক্টোবর, ২০১৩ সালে। চীন, আমেরিকান ইউরোপীয় এবং জাপানি স্বার্থে পরিচালিত আইএমএফ, বিশ্বব্যাংক ও এশীয় উন্নয়ন ব্যাংকের মতো আন্তর্জাতিক প্রতিষ্ঠিত প্রতিষ্ঠানে সুশাসন, বৃহত্তর প্রভাব ও মন্থর পুনর্গঠন প্রক্রিয়ায় চীন হতাশা প্রকাশ করে। ২০১০- ২০১২ সালে এই অঞ্চলের পরিকাঠামো উন্নয়নে ৮ ট্রিলিয়ন মার্কিন ডলার প্রয়োজন বলে দেখা গেছে।
এই নতুন ব্যাংকের মাধ্যমে চীন এশীয় অঞ্চলে বিনিয়োগের মাধ্যমে অর্থনৈতিক ও রাজনৈতিক প্রভাব বিস্তার করবে বলে মনে করা হয়। ২০১৪ সালের জুন মাসে চীন ব্যাংকটির মুলধন ৫০ বিলিয়ন ডলার থেকে ১০০ বিলিয়ন ডলারে বৃদ্ধির প্রস্তাব করে এবং ভারতকে যোগদানের আহবান জানায়। ২৪ অক্টোবর, ২০১৪ সালে বেইজিং-এ সমঝোতা স্মারক সইয়ের মাধ্যমে ব্যাংকটির আনুষ্ঠানিকতা শুরু হয়। ২১ টি দেশ চুক্তি স্বাক্ষর করেছে। আগ্রহ প্রকাশ করলেও মার্কিন চাপে অস্ট্রেলিয়া, ইন্দোনেশিয়া ও দক্ষিণ কোরিয়া চুক্তি স্বাক্ষর থেকে বিরত থেকেছে।
পরবর্তী পদক্ষেপ, ব্যাংকটির গঠনতন্ত্র তৈরি করা, যা ২০১৫ সালের মধ্যে সম্পন্ন হবে বলে আশা করা হচ্ছে।.
রণতরী ইয়ামাতো

, প্রাচীন জাপানি ইয়ামাতো প্রদেশের নামানুসারে, দ্বিতীয় বিশ্বযুদ্ধের সময় ইম্পেরিয়াল জাপানি নৌবাহিনী ইয়ামাতো ক্লাসের প্রধান রণতরী ছিল। এটি ও সহ জাহাজ, , সবচেয়ে ভারী এবং শক্তিশালীভাবে সশস্ত্র নৌজাহাজ ছিলো। এদের বহন ক্ষমতা ৭২,৮০০ টন ও নয়টি ৪৬ সেমি (১৮.১ ইঞ্চি) প্রধান বন্দুক সঙ্গে সশস্ত্র ছিল। উভয় তরীই যুদ্ধে ধ্বংস হয়।
ইয়ামাতো জাপানের কুরি শহরে ১৮৪১ সালে তৈরী করা হয়। এই রণতরীটি মার্কিন যুক্তরাষ্ট্রের বিপক্ষে যুদ্ধ করেছিল।
সফটপিডিয়া

সফটপিডিয়া একটি ওয়েবসাইট যেখানে সফটওয়্যারের ইনডেক্স এবং প্রাথমিক তথ্য থাকে এবং ডাউনলোড সুবিধা আছে। এর প্রধান শ্রেণী হচ্ছে উইন্ডোজ, ম্যাক, লিনাক্স, গেম, মোবাইল সফটওয়্যার, ডিভাইস ড্রাইভার এবং খবর। এতে আরও থাকে প্রযুক্তি, বিজ্ঞান, স্বাস্থ ও বিভিন্ন বিষয়ে আলচনা।
এই সাইটে নিবন্ধিত সফটওয়্যার ভাইরাস ও ম্যালওয়ার পরিক্ষিত। এই ওয়েবসাইটে "বিজ্ঞাপন যুক্ত সফটওয়্যার" উল্লেখ থাকে।
Download.com-এর মতো , সফটপিডিয়া "সফটওয়্যার ডাউনলোডের জনপ্রিয় গন্তব্য". এটি SoftNews NET SRL.-এর মালিকানাধীন একটি রোমানিয়ার কোম্পানি।
অফিস স্যুট

অফিস স্যুট, যা অফিস সফটওয়্যার স্যুট নামেও পরিচিত, উত্পাদনশীলতা সফ্টওয়্যারের সংকলন, যা জ্ঞান কর্মীরা ব্যবহার করে।
প্রোগ্রাম সাধারণত একসাথে বিতরণ করা হয়, যাতে একই ধরনের ইউজার ইন্টারফেস থাকে, সাধারণত একে অপরের সাথে যোগাযোগ করতে পারে, কখনও কখনও অপারেটিং সিস্টেম স্বাভাবিকভাবে অনুমতি দেয় না।
বর্তমান অফিসে সংকলনের বিভিন্ন সংকলনে বিস্তৃত থাকে. সাধারনভাবে, মূল সংকলনগুলি :
কম ব্যবহৃত অফিস সংকলনের মধ্যে থাকে: